title: 2014/567/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Colegiului European de Poliție aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/174

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Colegiului European de Poliție aferent exercițiului financiar 2012
   (2014/567/UE)
   PARLAMENTUL EUROPEAN,

               —

               având în vedere conturile anuale finale ale Colegiului European de Poliție pentru exercițiul financiar 2012,

               —

               având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2012, însoțit de răspunsurile colegiului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere Decizia C(2011)4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,

               —

               având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),

               —

               având în vedere auditul extern solicitat de Colegiul European de Poliție (nr. de referință contract CEPOL/2010/001) cu privire la rambursarea cheltuielilor efectuate în interes personal,

               —

               având în vedere Raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),

               —

               având în vedere Raportul anual de activitate pentru 2009 al Direcției Generale Justiție, Libertate și Securitate,

               —

               având în vedere cel de Al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,

               —

               având în vedere Raportul Curții de Conturi privind aplicarea PMA al Colegiului European de Poliție pentru 2010-2014,

               —

               având în vedere Nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de Al treilea raport referitor la progresele înregistrate în aplicarea PMA al Colegiului European de Poliție pentru 2010-2014,

               —

               având în vedere raportul și anexele aferente prezentate de Colegiul European de Poliție cu privire la punerea în aplicare a Rezoluției Parlamentului European referitoare la descărcarea de gestiune pentru execuția bugetului aferent exercițiului financiar 2009: Colegiul European de Poliție,

               —

               având în vedere raportul și anexele aferente prezentate de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0240/2014),

               1.

               acordă directorului Colegiului European de Poliție descărcarea de gestiune pentru execuția bugetului colegiului aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Colegiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 29.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2017/955 a Consiliului din 29 mai 2017 de modificare a Deciziei 2008/376/CE privind adoptarea programului de cercetare al Fondului de cercetare pentru cărbune și oțel și privind orientările tehnice multianuale pentru acest program

text:
                  7.6.2017

                  RO

                  Jurnalul Oficial al Uniunii Europene

                  L 144/17

            DECIZIA (UE) 2017/955 A CONSILIULUI
      din 29 mai 2017
      de modificare a Deciziei 2008/376/CE privind adoptarea programului de cercetare al Fondului de cercetare pentru cărbune și oțel și privind orientările tehnice multianuale pentru acest program
      CONSILIUL UNIUNII EUROPENE,
      având în vedere Tratatul privind funcționarea Uniunii Europene,
      având în vedere Protocolul nr. 37 privind consecințele financiare ale expirării Tratatului CECO și Fondul de cercetare pentru cărbune și oțel, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 2 paragraful al doilea,
      având în vedere propunerea Comisiei Europene,
      având în vedere avizul Parlamentului European (1),
      întrucât:

                  (1)

                  Programul-cadru pentru cercetare și inovare (2014-2020) – Orizont 2020 instituit în temeiul Regulamentului (UE) nr. 1291/2013 al Parlamentului European și al Consiliului (2) (denumit în continuare „programul-cadru Orizont 2020”) oferă stimulente pentru revizuirea Deciziei 2008/376/CE a Consiliului (3) în scopul asigurării complementarității programului de cercetare al Fondului de cercetare pentru cărbune și oțel (denumit în continuare „programul RFCS”) cu programul-cadru Orizont 2020 în sectoarele legate de industria cărbunelui și a oțelului.

                  (2)

                  În scopul asigurării unui cadru coerent pentru participarea la programul RFCS și la programul-cadru Orizont 2020, este necesară armonizarea anumitor norme pentru participarea la programul RFCS cu cele aplicabile programului-cadru Orizont 2020.

                  (3)

                  Este necesară revizuirea normelor privind competențele și componența grupurilor consultative și a grupurilor tehnice, în special în ceea ce privește tipul experților numiți de Comisie pentru a asigura o mai mare transparență, precum și conformitatea și coerența cu cadrul existent pentru grupurile de experți ai Comisiei, și pentru a contribui, în măsura posibilului, la o reprezentare echilibrată a domeniilor relevante de expertiză și a domeniilor de interes, precum și la un echilibru de gen optim.

                  (4)

                  Este oportun să se ia în considerare norme de finanțare simplificate pentru a facilita participarea întreprinderilor mici și mijlocii (IMM) la programul RFCS și pentru a permite utilizarea „costurilor unitare” în scopul calculării cheltuielilor eligibile cu personalul pentru deținătorii de IMM-uri și pentru alte persoane fizice care nu primesc un salariu.

                  (5)

                  Măsurile necesare pentru punerea în aplicare a Deciziei 2008/376/CE ar trebui adoptate în conformitate cu Regulamentul (UE) nr. 182/2011 al Parlamentului European și al Consiliului (4).

                  (6)

                  Prin urmare, Decizia 2008/376/CE ar trebui modificată în consecință,

            ADOPTĂ PREZENTA DECIZIE:
      Articolul 1
      Decizia 2008/376/CE se modifică după cum urmează:

                  1.

                  articolul 21 se înlocuiește cu următorul text:
                  „Articolul 21
                  Atribuțiile grupurilor consultative
                  În cazul aspectelor CDT legate de cărbune și oțel, fiecare grup consultativ face recomandări Comisiei cu privire la:

                              (a)

                              dezvoltarea generală a programului de cercetare, pachetul informativ prevăzut la articolul 25 alineatul (3) și orientările viitoare;

                              (b)

                              consecvența și posibila dublare cu alte programe CDT la nivelul Uniunii și la nivel național;

                              (c)

                              stabilirea principiilor directoare pentru monitorizarea proiectelor CDT;

                              (d)

                              relevanța muncii efectuate în diferitele proiecte specifice;

                              (e)

                              obiectivele de cercetare ale programului de cercetare, enumerate în secțiunile 3 și 4 din capitolul II;

                              (f)

                              obiectivele prioritare anuale enumerate în pachetul informativ și, după caz, obiectivele prioritare ale cererilor de propuneri specifice, menționate la articolul 25 alineatul (2);

                              (g)

                              pregătirea unui manual de evaluare și selectare a acțiunilor CDT, prevăzute la articolele 27 și 28;

                              (h)

                              normele, procedurile și eficacitatea privind evaluarea propunerilor pentru acțiuni CDT;

                              (i)

                              numărul, competența și organizarea grupurilor tehnice, astfel cum se prevede la articolul 24;

                              (j)

                              întocmirea unor cereri de propuneri specifice, prevăzute la articolul 25 alineatul (2);

                              (k)

                              alte măsuri, la cererea Comisiei.”;

                  2.

                  articolul 22 se înlocuiește cu următorul text:
                  „Articolul 22
                  Componența grupurilor consultative
                  (1)   Fiecare grup consultativ este compus în conformitate cu tabelele prevăzute în anexă. Membrii grupurilor consultative sunt numiți de Comisie pentru a reprezenta un interes comun al părților interesate. Aceștia nu reprezintă o anumită parte interesată, ci exprimă o opinie comună diferitelor organizații de părți interesate.
                  Numirile se fac pentru o perioadă de 42 de luni. Membrii care nu mai sunt în măsură să contribuie efectiv la deliberările grupului, care demisionează sau care divulgă, chiar dacă acest fapt are loc după încetarea funcțiilor lor, informații care, prin natura lor, fac obiectul secretului profesional, îndeosebi informații referitoare la întreprinderi și la relațiile lor comerciale sau la elemente de cost, nu mai sunt invitați să participe la reuniunile grupurilor consultative și pot fi înlocuiți pentru durata rămasă a mandatului lor.
                  (2)   Membrii grupurilor tehnice sunt selectați din rândul experților cu competențe în domeniile menționate în capitolul II secțiunile 3 și 4 și care au răspuns la cererile publice de propuneri. Respectivii experți pot fi numiți și pe baza propunerilor formulate de entitățile menționate în tabelele din anexă sau de statele membre.
                  Ei desfășoară activități în domeniul respectiv și cunosc prioritățile din industrie.
                  (3)   În cadrul fiecărui grup consultativ, Comisia urmărește să asigure un nivel înalt de expertiză, o reprezentare echilibrată a domeniilor relevante de expertiză și de interes, precum și, în măsura posibilului, o reprezentare echilibrată a genului și a originii geografice, luând în considerare atribuțiile specifice ale grupurilor consultative, tipul de expertiză necesară și rezultatul procedurii de selectare a experților.”;

                  3.

                  articolul 24 se înlocuiește cu următorul text:
                  „Articolul 24
                  Crearea și atribuțiile grupurilor tehnice pentru cărbune și oțel
                  (1)   Grupurile tehnice pentru cărbune și oțel (denumite în continuare „grupurile tehnice”) oferă sprijin Comisiei cu privire la monitorizarea proiectelor de cercetare, a proiectelor-pilot sau demonstrative.
                  Membrii grupurilor tehnice sunt numiți cu titlu personal de Comisie.
                  Membrii care nu mai sunt în măsură să contribuie efectiv la deliberările grupului, care demisionează sau care divulgă, chiar dacă acest fapt are loc după încetarea funcțiilor lor, informații care, prin natura lor, fac obiectul secretului profesional, îndeosebi informații referitoare la întreprinderi și la relațiile lor comerciale sau la elemente de cost, nu mai sunt invitați să participe la reuniunile grupurilor tehnice.
                  (2)   Membrii grupurilor tehnice sunt selectați din rândul experților cu competențe în materie de strategie de cercetare, de gestionare sau de producție în domeniile menționate în capitolul II secțiunile 3 și 4 și care au răspuns la cererile publice de propuneri.
                  Aceștia sunt activi în domeniul respectiv și sunt responsabili de strategia de cercetare, de gestionare sau de producție în sectoarele vizate.
                  (3)   În cadrul fiecărui grup tehnic, Comisia urmărește să asigure un nivel înalt de expertiză profesională, o reprezentare echilibrată a domeniilor relevante de expertiză și de interes, precum și, în măsura posibilului, o reprezentare echilibrată a genului și a originii geografice, luând în considerare atribuțiile specifice ale grupurilor tehnice, tipul de expertiză necesară și rezultatul procedurii de selectare a experților. Calitatea de membru al unui grup tehnic nu exclude eligibilitatea în calitatea de expert-evaluator.
                  Comisia se asigură de punerea în aplicare a normelor și procedurilor pentru a evita și pentru a gestiona în mod corespunzător conflictele de interese între membrii grupurilor tehnice însărcinate cu evaluarea unui anumit proiect. Respectivele proceduri garantează, de asemenea, egalitatea de tratament și corectitudinea pe parcursul întregului proces de monitorizare a proiectelor.
                  Atunci când este posibil, reuniunile grupurilor tehnice se organizează în locuri alese astfel încât să permită în mod optim monitorizarea proiectului și evaluarea rezultatelor.”;

                  4.

                  articolul 25 se înlocuiește cu următorul text:
                  „Articolul 25
                  Cererea de propuneri
                  (1)   O cerere anuală de propuneri se publică în fiecare an. Termenul pentru prezentarea propunerilor se publică în pachetul informativ menționat la alineatul (3). În cazul în care nu există dispoziții contrare, data de 15 septembrie a fiecărui an constituie termenul pentru prezentarea propunerilor pentru evaluare. În cazul în care data de 15 septembrie este într-o zi de weekend sau într-o zi de vineri sau de luni, termenul devine automat prima zi lucrătoare după data de 15 septembrie. Termenul se publică în pachetul informativ menționat la alineatul (3).
                  (2)   În cazul în care Comisia, în conformitate cu articolul 41 literele (d) și (e), decide să modifice termenul menționat la alineatul (1) de la prezentul articol pentru prezentarea propunerilor sau să lanseze cereri de propuneri specifice, informațiile respective se publică în Jurnalul Oficial al Uniunii Europene.
                  Cererile de propuneri specifice indică datele și modalitățile de prezentare a propunerilor, inclusiv informații privind desfășurarea procedurii – într-o singură etapă sau în două etape –, iar în ceea ce privește evaluarea propunerilor, indică prioritățile și tipul de proiecte eligibile, astfel cum se menționează la articolele 14-18, după caz, precum și finanțarea preconizată.
                  (3)   Comisia se asigură că sunt puse la dispoziția tuturor participanților potențiali suficiente orientări și informații în momentul publicării cererii de propuneri, în special prin intermediul pachetului informativ disponibil pe site-ul Comisiei. O copie imprimată a respectivului pachet informativ poate fi, de asemenea, obținută la cerere de la Comisie.
                  Pachetul informativ furnizează informații privind normele detaliate de participare, metodele de gestionare a propunerilor și a proiectelor, formularele de cerere, normele de prezentare a propunerilor, modelul pentru acorduri de grant, costurile eligibile, contribuția financiară maximă permisă, metodele de plată și obiectivele prioritare anuale ale programului de cercetare.
                  Solicitările se prezintă Comisiei în conformitate cu normele prevăzute în pachetul informativ.”;

                  5.

                  la articolul 27, al doilea paragraf se înlocuiește cu următorul text:
                  „Comisia asigură punerea la dispoziția tuturor potențialilor participanți a unui manual pentru evaluarea și selectarea acțiunilor CDT.”;

                  6.

                  la articolul 28, alineatul (3) se înlocuiește cu următorul text:
                  „(3)   Comisia elaborează o listă de propuneri adoptate în ordinea meritului acestora.”;

                  7.

                  se introduce următorul articol:
                  „Articolul 29a
                  Punerea în aplicare a acțiunilor
                  (1)   Participanții pun în aplicare acțiunile în conformitate cu toate condițiile și obligațiile prevăzute în prezenta decizie, în Regulamentul (UE, Euratom) nr. 966/2012 al Parlamentului European și al Consiliului (*1) și în Regulamentul delegat (UE) nr. 1268/2012 al Comisiei (*2), precum și în cererea de propuneri și în acordul de grant.
                  (2)   Participanții nu își iau angajamente care sunt incompatibile cu prezenta decizie sau cu acordul de grant. În cazul în care un participant nu își îndeplinește obligațiile care îi revin în legătură cu punerea tehnică în aplicare a acțiunii, ceilalți participanți respectă obligațiile fără nicio finanțare suplimentară din partea Uniunii, cu excepția cazului în care Comisia îi exonerează în mod expres de oricare dintre respectivele obligații. Participanții asigură informarea în timp util a Comisiei cu privire la orice eveniment care ar putea afecta în mod semnificativ punerea în aplicare a acțiunii sau interesele Uniunii.
                  (3)   Participanții pun în aplicare acțiunea și iau toate deciziile necesare și rezonabile în acest sens. Aceștia dispun de resursele corespunzătoare, dacă și atunci când este necesar, pentru punerea în aplicare a acțiunii. Aceștia pot recurge la serviciile unor părți terțe, inclusiv ale unor subcontractanți, pentru realizarea de lucrări în cadrul acțiunii, dacă acest lucru este necesar pentru punerea în aplicare a acțiunii. Participanții își asumă responsabilitatea pentru lucrările realizate față de Comisie sau față de alți participanți.
                  (4)   Folosirea subcontractării pentru îndeplinirea anumitor elemente ale acțiunii se limitează la cazurile prevăzute în acordul de grant și la cazurile justificate în mod corespunzător care nu au putut fi prevăzute clar la data intrării în vigoare a acordului de grant.
                  (5)   Părți terțe, altele decât subcontractanții, pot realiza lucrări în cadrul acțiunii în condițiile descrise în acordul de grant. Partea terță și lucrările care urmează a fi realizate se identifică în acordul de grant.
                  Costurile suportate de respectiva parte terță pot fi considerate eligibile dacă partea terță îndeplinește toate condițiile menționate în continuare:

                              (a)

                              ar fi eligibilă pentru finanțare, în cazul în care ar fi un participant;

                              (b)

                              este o entitate afiliată sau are o legătură juridică cu un participant și aceasta implică o colaborare care nu se limitează la acțiune;

                              (c)

                              este desemnată în acordul de grant; și

                              (d)

                              respectă normele aplicabile participantului în conformitate cu acordul de grant cu privire la eligibilitatea costurilor și controlul cheltuielilor.

                        (6)   Participanții respectă legislația națională, reglementările și normele etice din țările în care este efectuată acțiunea. Atunci când este cazul, participanții solicită aprobarea comitetelor relevante de etică de la nivel național sau local, înainte de a demara acțiunea.

                     (*1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1);"

                     (*2)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).”;"

                  8.

                  articolul 33 se înlocuiește cu următorul text:
                  „Articolul 33
                  Cheltuieli cu personalul
                  Cheltuielile eligibile cu personalul acoperă numai orele efective de muncă prestate de persoanele care realizează activități în mod direct în cadrul acțiunii.
                  Cheltuielile cu personalul ale deținătorilor de întreprinderi mici și mijlocii și ale altor persoane fizice care nu primesc un salariu pot fi rambursate pe bază de costuri unitare.”;

                  9.

                  articolul 39 se înlocuiește cu următorul text:
                  „Articolul 39
                  Numirea experților independenți cu înalte calificări
                  În cazul numirii experților independenți cu înalte calificări menționați la articolul 18, la articolul 28 alineatul (2) și la articolul 38, se aplică mutatis mutandis dispozițiile articolului 40 din Regulamentul (UE) nr. 1290/2013 al Parlamentului European și al Consiliului (*3).

                     (*3)  Regulamentul (UE) nr. 1290/2013 al Parlamentului European și al Consiliului din 11 decembrie 2013 de stabilire a normelor de participare și diseminare pentru „Programul-cadru pentru cercetare și inovare (2014-2020) – Orizont 2020” și de abrogare a Regulamentului (CE) nr. 1906/2006 (JO L 347, 20.12.2013, p. 81).”;"

                  10.

                  la articolul 41, litera (d) se înlocuiește cu următorul text:

                              „(d)

                              modificări ale termenului menționat la articolul 25;”.

                  11.

                  la articolul 42, alineatul (2) se înlocuiește cu următorul text:
                  „(2)   În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011 al Parlamentului European și al Consiliului (*4).

                     (*4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).”"

            Articolul 2
      Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

         Adoptată la Bruxelles, 29 mai 2017.

               Pentru Consiliu

               Președintele

            C. CARDONA

         (1)  Avizul din 14 decembrie 2016 (nepublicat încă în Jurnalul Oficial).

         (2)  Regulamentul nr. 1291/2013 al Parlamentului European și al Consiliului din 11 decembrie 2013 de instituire a Programului-cadru pentru cercetare și inovare (2014-2020) – Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104).

         (3)  Decizia 2008/376/CE a Consiliului din 29 aprilie 2008 privind adoptarea programului de cercetare al Fondului de cercetare pentru cărbune și oțel și privind orientările tehnice multianuale pentru acest program (JO L 130, 20.5.2008, p. 7).

         (4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).


title: Decizia Comisiei din 5 august 2005 prin care se declară începerea activității Consiliului consultativ regional pentru rezervele de pește pelagic în cadrul politicii comune în domeniul pescuitului

text:
Anunţ juridic important

|

32005D0606

Official Journal L 206 , 09/08/2005 P. 0021 - 0021

		20050805Decizia Comisieidin 5 august 2005prin care se declară începerea activității Consiliului consultativ regional pentru rezervele de pește pelagic în cadrul politicii comune în domeniul pescuitului(2005/606/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 2004/585/CE a Consiliului din 19 iulie 2004 de instituire a consiliilor consultative regionale în cadrul politicii comune în domeniul pescuitului [1], în special articolul 3 alineatul (3),având în vedere recomandarea transmisă de Regatul Țărilor de Jos la 19 mai 2005 în numele Danemarcei, Germaniei, Spaniei, Franței, Irlandei, Regatului Țărilor de Jos, Poloniei, Portugaliei, Suediei și Regatului Unit,întrucât(1) Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în cadrul politicii comune în domeniul pescuitului [2] și Decizia 2004/585/CE stabilesc cadrul pentru instituirea și funcționarea consiliilor consultative regionale.(2) Articolul 2 din Decizia 2004/585/CE instituie un Consiliu consultativ regional pentru rezervele de pește pelagic (putasu, macrou, stavrid negru, hering) din toate zonele Consiliului internațional pentru explorarea apelor maritime (ICES) [3], exceptând Marea Baltică.(3) În conformitate cu articolul 3 alineatul (1) din Decizia 2004/585/CE, reprezentanții sectorului pescuitului și ai altor grupuri de interes au înaintat Danemarcei, Germaniei, Spaniei, Franței, Irlandei, Regatului Țărilor de Jos, Poloniei, Portugaliei, Suediei și Regtului Unit o cerere privind funcționarea consiliului consultativ regional menționat anterior.(4) În conformitate cu articolul 3 alineatul (2) din Decizia 2004/585/CE, statele membre vizate au determinat conformitatea cererii privind Consiliul consultativ regional pentru speciile pelagice cu dispozițiile deciziei menționate anterior. La 19 mai 2005, statele membre interesate au transmis Comisiei o recomandare privind consiliul consultativ regional respectiv.(5) Comisia a evaluat cererea părților interesate și recomandarea în lumina Deciziei 2004/585/CE și a scopurilor și principiilor politicii comune în domeniul pescuitului și consideră că acest Consiliu consultativ regional pentru rezervele de pește pelagic este pregătit pentru începerea activității,DECIDE:Articol unicConsiliul consultativ regional pentru rezervele de pește pelagic instituit prin Decizia 2004/585/CE articolul 2 alineatul (1) litera (f) își începe activitatea de la 16 august 2005.Adoptată la Bruxelles, 5 august 2005.Pentru ComisieJoe BorgMembru al Comisiei[1] JO L 256, 3.8.2004, p. 17.[2] JO L 358, 31.12.2002, p. 59.[3] Astfel cum sunt definite în Regulamentul (CEE) nr. 3880/91 al Consiliului (JO L 365, 31.12.1991, p. 1).--------------------------------------------------


title: Decizia (UE) 2015/899 a Consiliului din 8 iunie 2015 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (Copernicus)

text:
                  12.6.2015

                  RO

                  Jurnalul Oficial al Uniunii Europene

                  L 147/16

            DECIZIA (UE) 2015/899 A CONSILIULUI
      din 8 iunie 2015
      privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți (Copernicus)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 189 alineatul (2) coroborat cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

                  (3)

                  Protocolul 31 la Acordul privind SEE conține dispoziții și măsuri privind cooperarea în domenii specifice din afara celor patru libertăți.

                  (4)

                  Prin Decizia nr. 249/2014 a Comitetului mixt al SEE din 13 noiembrie 2014, cooperarea dintre părțile contractante la Acordul privind SEE a fost extinsă pentru a include Regulamentul (UE) nr. 377/2014 al Parlamentului European și al Consiliului (3).

                  (5)

                  Această cooperare ar trebui extinsă la Norvegia, în condițiile prevăzute în Protocolul 31 la Acordul privind SEE, iar participarea Norvegiei ar trebui, prin urmare, să înceapă de la 1 ianuarie 2014.

                  (6)

                  Protocolul 31 la Acordul privind SEE ar trebui, prin urmare, modificat pentru ca această cooperare extinsă să poată fi realizată începând cu 1 ianuarie 2014.

                  (7)

                  Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE referitor la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Luxemburg, 8 iunie 2015.

               Pentru Consiliu

               Președintele

            D. REIZNIECE-OZOLA

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         (3)  Regulamentul (UE) nr. 377/2014 al Parlamentului European și al Consiliului din 3 aprilie 2014 de instituire a programului Copernicus și de abrogare a Regulamentului (UE) nr. 911/2010 (JO L 122, 24.4.2014, p. 44).

         PROIECT
         DECIZIA NR. …/2015 A COMITETULUI MIXT AL SEE
         din …
         de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
         întrucât:

                     (1)

                     Cooperarea dintre părțile contractante la Acordul privind SEE a fost extinsă pentru a include Regulamentul (UE) nr. 377/2014 al Parlamentului European și al Consiliului din 3 aprilie 2014 de instituire a programului Copernicus și de abrogare a Regulamentului (UE) nr. 911/2010 (1), prin Decizia nr. 249/2014 a Comitetului mixt al SEE din 13 noiembrie 2014 (2).

                     (2)

                     Această cooperare ar trebui extinsă la Norvegia, în condițiile prevăzute în Protocolul 31 la Acordul privind SEE, iar participarea Norvegiei ar trebui, prin urmare, să înceapă de la 1 ianuarie 2014.

                     (3)

                     Prin urmare, Protocolul 31 la Acordul privind SEE ar trebui modificat pentru ca respectiva cooperare extinsă să poată fi realizată începând cu 1 ianuarie 2014,

               ADOPTĂ PREZENTA DECIZIE:
         Articolul 1
         În Protocolul 31 la Acordul privind SEE, la articolul 1 alineatul (8d) litera (e), cuvintele „Norvegia și” se elimină.
         Articolul 2
         Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (*).
         Se aplică de la 1 ianuarie 2014.
         Articolul 3
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles,

                  Pentru Comitetul mixt al SEE

                  Președintele

                  Secretarii

                  Comitetului mixt al SEE

            (1)  JO L 122, 24.4.2014, p. 44.

            (2)  JO L (nepublicat încă).

            (*)  [Nu au fost semnalate obligații constituționale.] [Au fost semnalate obligații constituționale.]


title: 2010/376/: Decizia Comisiei din 2 iulie 2010 privind cerințele de siguranță care trebuie îndeplinite de standardele europene pentru anumite produse utilizate în spațiul destinat somnului copiilor în temeiul Directivei 2001/95/CE a Parlamentului European și a Consiliului

text:
               6.7.2010

               RO

               Jurnalul Oficial al Uniunii Europene

               L 170/39

         DECIZIA COMISIEI
   din 2 iulie 2010
   privind cerințele de siguranță care trebuie îndeplinite de standardele europene pentru anumite produse utilizate în spațiul destinat somnului copiilor în temeiul Directivei 2001/95/CE a Parlamentului European și a Consiliului
   (2010/376/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (1) litera (a),
   întrucât:

               (1)

               Directiva 2001/95/CE prevede ca standardele europene să fie stabilite de organismele europene de standardizare. Aceste standarde ar trebui să garanteze că produsele îndeplinesc cerința generală de siguranță prevăzută de directivă.

               (2)

               În temeiul Directivei 2001/95/CE, un produs este considerat sigur, în ceea ce privește riscurile și categoriile de riscuri reglementate de standardele naționale, atunci când este în conformitate cu standardele naționale voluntare de transpunere a standardelor europene.

               (3)

               În 2006, Comisia Europeană a comandat un studiu (2) de evaluare a siguranței unor articole de îngrijire a copilului utilizate în mod obișnuit pentru sugari și copii cu vârste cuprinse între 0 și 5 ani. Studiul a fost efectuat în cooperare cu autoritățile naționale, organisme naționale din domeniul standardizării, asociații ale consumatorilor, organizații din domeniul siguranței produselor, agenți economici și laboratoare de testare.

               (4)

               Pentru produsele menționate, studiul a colectat statistici privind accidentele și rănirile din Uniunea Europeană și din întreaga lume și a efectuat o evaluare exhaustivă a riscurilor, bazată pe identificarea principalelor pericole și pe evaluarea scenariilor de expunere.

               (5)

               În scopul continuării studiului, s-au ales cinci tipuri de produse care au fost evaluate în cadrul studiului și care se regăsesc în mod regulat în spațiul destinat somnului nou-născuților și al copiilor mici. Acestea sunt saltelele de pat pentru copii, apărătoarele laterale pentru patul copiilor, paturile suspendate pentru sugari, plăpumile pentru copii și sacii de dormit pentru copii.

               (6)

               Nou-născuții dorm, în medie, cel puțin 16 ore pe zi, iar copiii cu vârste cuprinse între 3 și 5 ani dorm aproximativ 11-13 ore pe zi. Incluzând perioadele de veghe, sugarii și copiii mici petrec, pe parcursul primilor cinci ani din viață, cel puțin jumătate de zi sau chiar mai mult în spațiul destinat somnului. Produsele care se află în spațiul destinat somnului trebuie să prezinte siguranță deoarece acesta este spațiul în care sugarii și copiii mici sunt lăsați, de obicei, fără supraveghere pe parcursul unor perioade îndelungate în timpul zilei și al nopții.

               (7)

               Conform Bazei de date europene privind rănirile (IDB), între 2005 și 2007, în Uniunea Europeană s-au produs 17 000 de accidente în care au fost implicați copii între 0 și 4 ani aflați în pat (3). Conform Comisiei pentru siguranța produselor de consum din SUA (CPSC), în fiecare an din ce în ce mai mulți sugari mor ca urmare a unor accidente care implică paturile pentru copii și produsele auxiliare acestora, astfel de accidente fiind mai numeroase decât cele provocate de orice alt produs de îngrijire a copilului (4).

               (8)

               Unele modele de apărătoare laterale pentru patul copiilor și de saci de dormit pentru copii au fost notificate prin sistemul european de avertizare rapidă RAPEX drept produse care prezintă riscul sufocării și al înecării și au fost, prin urmare, retrase sau rechemate de pe piață. În 1992, Comisia franceză pentru siguranța consumatorilor a recomandat efectuarea unor acțiuni de informare a consumatorilor și de îmbunătățire a siguranței prezentate de plăpumile pentru copii, având în vedere riscul inflamabilității, al supraîncălzirii și al sufocării (5). În 2002, 2007 și 2008, CPSC din SUA a decis rechemarea de pe piață a unor modele de saltele de pat pentru copii din pricina pericolelor de imobilizare și ca urmare a unor afirmații nefondate (6).

               (9)

               În cazul în care nu prezintă siguranță sau nu sunt însoțite de avertismentele de securitate esențiale, apărătoare laterale pentru patul copiilor, saltelele și plăpumile pentru copii pot crește incidența sindromului morții subite a sugarului (SMSS) din cauza riscului supraîncălzirii și al asfixierii (7).

               (10)

               În același timp, cercetările au arătat că sacii de dormit pentru copii pot oferi protecție împotriva SMSS (8) deoarece aceștia reduc posibilitatea sugarilor de a se întoarce pe burtă și împiedică lenjeria de pat să ajungă peste fața și capul sugarilor în timpul somnului. Chiar dacă utilizarea sacilor de dormit pentru sugari este de încurajat din aceste motive, este necesar să se asigure siguranța acestora în privința altor riscuri precum înecarea cu obiecte de mici dimensiuni și imobilizarea.

               (11)

               În prezent nu există niciun standard european pentru cele cinci tipuri de produse menționate anterior. Prin urmare, este necesară determinarea unor cerințe specifice în temeiul articolului 4 alineatul (1) litera (a) din Directiva 2001/95/CE, în vederea solicitării elaborării de către organismele de standardizare a unor standarde de reducere a riscurilor asociate utilizării produselor respective.

               (12)

               Aceste standarde ar trebui elaborate în conformitate cu procedura stabilită în Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice și cu regulile privind serviciile societății informaționale (9). Referința standardului adoptat ar trebui publicată în Jurnalul Oficial al Uniunii Europene, în conformitate cu articolul 4 alineatul (2) din Directiva 2001/95/CE.

               (13)

               De îndată ce standardele relevante vor fi disponibile și după ce Comisia va hotărî publicarea trimiterii la aceste standarde în Jurnalul Oficial, în conformitate cu procedura stabilită la articolul 4 alineatul (2) din Directiva 2001/95/CE, saltelele și apărătoarele laterale pentru patul copiilor, paturile suspendate pentru sugari, plăpumile pentru copii și sacii de dormit pentru copii fabricați în conformitate cu aceste standarde ar trebui să fie considerați ca fiind conformi cu cerința generală de siguranță din Directiva 2001/95/CE, în măsura în care cerințele de siguranță care fac obiectul standardelor sunt îndeplinite.

               (14)

               Prezenta decizie este în conformitate cu avizul comitetului instituit în temeiul articolului 15 din Directiva 2001/95/CE,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii:

               —

               „saltea de pat pentru copii” înseamnă un produs care oferă suport nou-născuților și copiilor care dorm într-un pat pentru copii. De obicei, aceasta măsoară 60 × 120 cm sau 70 × 140 cm și variază în grosime între 6 și 15 cm. Salteaua de pat pentru copii poate fi și pliabilă;

               —

               „apărătoare laterală pentru patul copiilor” desemnează un accesoriu căptușit, destinat a fi atașat în partea interioară a barelor laterale de protecție a paturilor pentru copii cu scopul de a îmbunătăți, în general, gradul de confort al acestuia. Aceasta poate acoperi cel puțin una dintre laturile patului;

               —

               „suspendat pentru sugari” înseamnă un pat sau un leagăn pentru copii, adesea compus dintr-o suprafață flexibilă sau un alt tip de suprafață plană suspendată cu corzi, benzi sau elastice într-un punct sau în mai multe puncte de fixare. Este utilizat pentru a culca în el sugarii care nu se pot ridica în genunchi sau în picioare fără ajutor;

               —

               „plapumă pentru copii” desemnează o pilotă din material textil cu umplutură moale, destinată a fi utilizată în patul copilului pentru a spori confortul acestuia în timpul somnului și pentru a preveni hipotermia;

               —

               „de dormit pentru copii” înseamnă un sac de lungimea corpului copiilor, prevăzut cu căptușeală sau umplutură care împiedică pierderea de căldură, în care sunt introduși copiii și care este destinat să prevină hipotermia și sufocarea în timpul somnului sau în timp ce copilul este culcat în pat.

         Articolul 2
   Cerințe
   Cerințele specifice de siguranță pentru produsele menționate la articolul 1 care trebuie îndeplinite de standardele europene în conformitate cu articolul 4 din Directiva 2001/95/CE sunt prevăzute în anexa la prezenta decizie.
   Articolul 3
   Intrarea în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 2 iulie 2010.

            Pentru Comisie

            Președintele

         José Manuel BARROSO

      (1)  JO L 11, 15.1.2002, p. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  Date IDB privind toate tipurile de leziuni, 2005-2007.

      (4)  Nursery product-related injuries and deaths among children under the age of five („Leziuni cauzate de produse de îngrijire a sugarilor și decese în rândul copiilor sub cinci ani”), în CPSC, februarie 2009.

      (5)  http://www.securiteconso.org/article195.html

      (6)  http://www.cpsc.gov/cgi-bin/prod.aspx

      (7)  Environment of infants during sleep and risk of sudden infant death („Spațiul destinat somnului sugarilor și riscul morții subite a sugarului”), British Medical Journal, 1996;

      Changing concepts of SIDS: implications for infant sleeping environment and sleep position („Concepte în schimbare cu privire la SMSS: implicații pentru spațiul destinat somnului sugarilor și pentru poziția de dormit a acestora”), American Academy of Paediatrics, martie 2000;

      Sleep Environment and the risk of sudden Infant death in an urban population („Spațiul destinat somnului și riscul morții subite a sugarului în rândul populației din mediul urban”), American Academy of Paediatrics, mai 2003;
   http://www.hc-sc.gc.ca/cps-spc/legislation/pol/bumper-bordure-eng.php

      (8)  Risk and preventive factors for cot death in The Netherlands, a low-incidence country („Factori de risc și preventivi pentru decesele petrecute în paturile pentru copii în Țările de Jos, țară cu o incidență redusă”), European Journal of Paediatrics, iulie 1998.

      (9)  JO L 204, 21.7.1998, p. 37.

      ANEXĂ

         CERINȚE SPECIFICE DE SIGURANȚĂ PENTRU SALTELELE DE PAT PENTRU COPII

      RISCURI: Principalele riscuri asociate produsului sunt imobilizarea și inflamabilitatea.

         Cerințe de siguranță

      1.   Cerințe de siguranță generale

      Articolele trebuie să nu pună în pericol siguranța sau sănătatea copiilor sau a îngrijitorilor atunci când sunt utilizate în conformitate cu destinația lor sau atunci când sunt utilizate în mod previzibil, ținând seama de comportamentul obișnuit al copiilor. Abilitatea utilizatorilor și a îngrijitorilor acestora trebuie luată în considerare, în special în cazul articolelor care, datorită funcției, dimensiunilor și caracteristicilor lor, sunt destinate copiilor mai mici de cinci ani. Etichetele aplicate pe articole sau pe ambalajele acestora, precum și instrucțiunile de utilizare care le însoțesc, trebuie să atragă atenția îngrijitorilor asupra pericolelor și riscurilor legate de utilizarea articolelor și asupra modului de a le evita.
      2.   Cerințe de siguranță specifice

         Cerințe chimice

      Saltelele de pat pentru copii trebuie să fie conforme cu legislația UE.

         Proprietăți ignifuge și termice

      Saltelele de pat pentru copii nu trebuie să constituie un obiect inflamabil periculos pentru mediul înconjurător al copilului. În acest scop, ele trebuie să fie realizate din materiale care să îndeplinească cel puțin una dintre următoarele condiții:

                  —

                  să nu ardă atunci când intră în contact direct cu flăcări sau scântei;

                  —

                  dacă se aprind, să ardă încet și cu o viteză mică de propagare a flăcării.

            În plus, materialele combustibile să nu emane fumuri toxice în timpul combustiei.
      Utilizarea substanțelor chimice ignifuge ar trebui restrânsă la minimum. În cazul în care sunt utilizate substanțe ignifuge, toxicitatea acestora în timpul utilizării și la sfârșitul ciclului de viață nu ar trebui să pericliteze sănătatea utilizatorilor, a îngrijitorilor și starea mediului înconjurător.

         Proprietăți fizice și mecanice

         Pericole de imobilizare cauzate de spații și deschizături

      Pentru a preveni imobilizarea trunchiului, a capului sau a gâtului între salteaua de pat și baza acestuia, saltelele trebuie să acopere în întregime baza patului și să suporte greutatea copilului care stă sau merge pe acestea.
      Copiii nu trebuie să poată ridica diferitele părți ale saltelei pliabile, fapt care le-ar putea da acces la baza patului și ar putea crește, astfel, riscul de imobilizare.
      Articolele trebuie să fie proiectate și fabricate, în măsura posibilului, astfel încât să se prevină imobilizarea membrelor, a picioarelor și a mâinilor în spațiile rămase între saltea și marginea patului.
      Pentru a preveni asfixierea copilului prin imobilizarea capului sau a trunchiului acestuia între salteaua de pat și marginea acestuia, spațiul dintre saltea și laturile patului trebuie să fie limitat, luând în considerare poziția în care salteaua este apăsată la maximum pe baza patului.

         Pericolele de încurcare

      Lungimea corzilor, a panglicilor și a părților utilizate pentru legare precum și dimensiunea buclelor trebuie limitată pentru a preveni riscul încurcării.

         Pericole de sufocare externă

      Saltelele de pat pentru copii nu trebuie să conțină abțibilduri de plastic care pot fi dezlipite de copii, nici alte tipuri de folii impermeabile aplicate pe saltea care pot acoperi atât nasul, cât și gura.
      Este necesar ca ambalajul care conține articolele să nu determine un risc de sufocare prin obstrucția căilor respiratorii.
      Pentru a preveni riscul sufocării, produsul trebuie să nu conțină o umplutură moale care ar putea să se muleze pe fața copilului sau să formeze excrescențe care ar putea obstrucționa căile respiratorii ale acestuia.

         Pericolul înecării și al sufocării interne

      Saltelele de pat pentru copii nu trebuie să conțină părți separate sau mici care să poată fi detașate de copii sau care să intre complet în gura copilului și să poată fi înghițite.
      Saltelele de pat pentru copii nu trebuie să conțină părți mici care pot fi detașate de copii și care pot rămâne blocate în faringe sau în partea posterioară a cavității bucale. Materialul de umplutură trebuie să nu fie accesibil, în special prin mușcare și trebuie să suporte presiunea utilizării previzibile de către copii, luând în considerare posibilitatea ca fibrele să pătrundă printre cusături, precum și soliditatea cusăturilor.

         Muchii periculoase

      Saltelele de pat pentru copii nu trebuie să aibă muchii sau vârfuri ascuțite. Arcurile saltelei trebuie să nu aibă vârfuri periculoase și trebuie să nu poată pătrunde prin suprafața saltelei.

         Integritatea structurală

      Materialul din care sunt fabricate saltelele trebuie să aibă astfel de proprietăți fizice încât salteaua să nu prezinte pericolul imobilizării. Trebuie să nu se producă nicio deformare permanentă a umpluturii care să creeze spații goale în saltea.

         Avertismente specifice articolului

      Avertismentele și instrucțiunile de utilizare trebuie să indice îngrijitorilor grosimea saltelei pentru a preveni căderea din pat, precum și dimensiunea adecvată (lungimea și lărgimea) pentru ca salteaua să se potrivească în pat și să se evite imobilizarea.
      Pentru a preveni sufocarea, instrucțiunile trebuie să atragă atenția îngrijitorilor asupra pericolelor prezentate de suprapunerea a două sau mai multe saltele pentru a spori confortul copilului.
      Trebuie incluse avertismente privind scenariile posibile care ar putea provoca un incendiu (de exemplu, fumatul în apropierea patului).

         Igienă

      Saltelele de pat pentru copii trebuie să fie concepute astfel încât să îndeplinească cerințele privind igiena și curățenia, pentru a evita riscul infectării sau al contaminării.

         CERINȚE SPECIFICE DE SIGURANȚĂ PENTRU APĂRĂTOARE LATERALE PENTRU PATUL COPIILOR

      RISCURI: Principalele riscuri asociate produsului sunt strangularea, sufocarea internă sau externă și înecarea.

         Cerințe de siguranță

      1.   Cerințe de siguranță generale

      Articolele trebuie să nu pună în pericol siguranța sau sănătatea copiilor atunci când sunt utilizate în conformitate cu destinația lor sau atunci când sunt utilizate în mod previzibil, ținând seama de comportamentul obișnuit al copiilor.
      Abilitatea utilizatorilor și a îngrijitorilor acestora trebuie luată în considerare, în special în cazul articolelor care, datorită funcției, dimensiunilor și caracteristicilor lor, sunt destinate copiilor între șase și 18 luni.
      Etichetele aplicate pe articole sau pe ambalajele acestora, precum și instrucțiunile de utilizare care le însoțesc, trebuie să atragă atenția îngrijitorilor asupra pericolelor inerente și riscurilor de vătămare legate de utilizarea articolelor și asupra modului de a le evita.
      2.   Cerințe de siguranță specifice

         Cerințe chimice

      Apărătoarele laterale pentru patul copiilor trebuie să fie conforme cu legislația UE.

         Proprietăți ignifuge și termice

      Apărătoare laterale pentru patul copiilor trebuie să nu prezinte riscul de inflamabilitate în mediul înconjurător al copilului. Aceștia trebuie să fie realizați din materiale care să îndeplinească cel puțin una dintre următoarele condiții:

                  —

                  să nu ardă atunci când intră în contact direct cu flăcări sau scântei;

                  —

                  dacă se aprind, să ardă încet și cu o viteză mică de propagare a flăcării.

            În plus, materialele combustibile să nu emane fumuri toxice în timpul combustiei.
      Utilizarea substanțelor chimice ignifuge ar trebui restrânsă la minimum. În cazul în care sunt utilizate substanțe ignifuge, toxicitatea acestora în timpul utilizării și la sfârșitul ciclului de viață nu ar trebui să pericliteze sănătatea utilizatorilor, a îngrijitorilor și starea mediului înconjurător.

         Proprietăți fizice și mecanice

         Pericole microbiologice

      Apărătoarele laterale pentru patul copiilor trebuie să nu prezinte niciun pericol microbiologic provocat de igiena insuficientă a materialului de umplutură de origine animală.

         Pericole de imobilizare cauzate de spații și deschizături

      Apărătoarele laterale pentru patul copiilor nu trebuie să prezinte riscul imobilizării capului și a gâtului copilului în bucle sau corzi sau în alte dispozitive de atașare. Cusăturile și părțile decorative de pe apărătoare trebuie să nu poată fi slăbite atunci când sunt supuse unor presiuni mecanice ca urmare a utilizării previzibile de către copii, astfel încât acestea să nu prezinte un risc suplimentar de imobilizare a membrelor, a capului și a degetelor sau să permită accesul la umplutura saltelei (a se vedea pericolele de înecare).

         Pericolele de încurcare

      Pe apărătoarele laterale pentru patul copiilor trebuie să nu existe corzi sau bucle în care s-ar putea prinde gâtul unui copil. Trebuie evitate buclele în care s-ar putea prinde degetele mâinilor sau picioarelor unui copil.

         Pericolul înecării și al sufocării interne

      Apărătoarele laterale pentru patul copiilor nu trebuie să conțină părți separate sau mici care să poată fi detașate de copii sau care să intre complet în gura copilului și să poată fi înghițite.
      Apărătoarele laterale pentru patul copiilor nu trebuie să conțină părți mici care pot fi detașate de copii și care pot rămâne blocate în faringe sau în partea posterioară a cavității bucale. Materialul de umplutură trebuie să nu fie accesibil, în special prin mușcare, și trebuie să suporte presiunea utilizării previzibile de către copii, luând în considerare posibilitatea ca fibrele să pătrundă printre cusături, precum și soliditatea cusăturilor. Materialul de umplutură trebuie să nu conțină niciun corp străin tare sau ascuțit precum particule de metal, cuie, ace și așchii.

         Pericole de sufocare externă

      Produsul nu trebuie să conțină abțibilduri de plastic care pot fi dezlipite de copii, nici alte tipuri de folii impermeabile aplicate pe apărătoare care ar putea acoperi atât nasul, cât și gura.
      Este necesar ca ambalajul care conține articolele să nu constituie un risc de sufocare prin obstrucția căilor aeriene externe.
      Pentru a preveni sufocarea, produsul trebuie să nu conțină o umplutură moale care ar putea să se muleze pe fața copilului sau să formeze excrescențe care ar putea obstrucționa căile respiratorii ale acestuia.

         Muchii periculoase

      Apărătoarele laterale pentru patul copiilor nu trebuie să aibă muchii sau vârfuri ascuțite. Acestea trebuie să nu conțină puncte sau suprafețe proeminente care ar putea prezenta pericol de înțepare.

         Funcția de protecție

      Apărătoarele laterale pentru patul copiilor trebuie să fie concepute și fabricate astfel încât să se evite prezența unor părți care ar putea fi utilizate de copii drept puncte de sprijin pentru a se cățăra pe produs.

         Pericole rezultate din combinarea a două elemente separate

      Apărătoarele laterale pentru patul copiilor trebuie să nu prezinte un pericol suplimentar de imobilizare sau asfixiere în cazul în care copilul reușește să-și introducă capul între apărătoare și marginea patului.

         Avertismente specifice articolului

      Trebuie să se furnizeze informații adecvate pentru poziționarea corectă a apărătoarelor pe laturile paturilor pentru copii. Avertismentul trebuie să indice faptul că apărătoarea laterală trebuie poziționată corect, astfel încât dispozitivul de atașare să nu conțină corzi și bucle în care s-ar putea prinde capul și gâtul copilului. Avertismentele trebuie să atragă atenția îngrijitorilor asupra riscurilor prezentate de apărătoarele laterale care nu sunt compatibile (din pricina dimensiunii sau a modelului) cu patul și de apărătoarele laterale care nu sunt atașate corect de laturile patului.

         Igienă

      Apărătoarele laterale pentru patul copiilor trebuie să fie concepute și fabricate astfel încât să poată fi curățate corespunzător și cu ușurință pentru a evita riscul infectării sau al contaminării. Produsul trebuie să îndeplinească această condiție și după spălarea conformă cu instrucțiunile fabricantului, iar culoarea acestuia trebuie să nu se impregneze pe pielea copilului atunci când acesta intră în contact cu produsul.

         CERINȚE SPECIFICE DE SIGURANȚĂ PENTRU PATURILE SUSPENDATE PENTRU SUGARI

      RISCURI: Principalele riscuri asociate produsului sunt imobilizarea, sufocarea și leziunile cauzate de defectele structurale și de instabilitate.

         Cerințe de siguranță

      1.   Cerințe de siguranță generale

      Articolele trebuie să nu pună în pericol siguranța sau sănătatea copiilor atunci când sunt utilizate în conformitate cu destinația lor sau atunci când sunt utilizate în mod previzibil, ținând seama de comportamentul obișnuit al copiilor.
      Abilitatea utilizatorilor și a îngrijitorilor acestora trebuie luată în considerare, în special în cazul articolelor care, datorită funcției, dimensiunilor și caracteristicilor lor, sunt destinate copiilor mai mici de 12 luni.
      Etichetele aplicate pe articole sau pe ambalajele acestora, precum și instrucțiunile de utilizare care le însoțesc, trebuie să atragă atenția îngrijitorilor asupra pericolelor inerente și riscurilor de vătămare legate de utilizarea articolelor și asupra modului de a le evita.
      2.   Cerințe de siguranță specifice

         Cerințe chimice

      Paturile suspendate pentru sugari trebuie să fie conforme cu legislația UE.

         Proprietăți ignifuge și termice

      Paturile suspendate pentru sugari trebuie să nu prezinte riscul de inflamabilitate în mediul înconjurător al copilului. Aceștia trebuie să fie realizați din materiale care să îndeplinească cel puțin una dintre următoarele condiții:

                  —

                  să nu ardă atunci când intră în contact direct cu flăcări sau scântei;

                  —

                  dacă se aprind, să ardă încet și cu o viteză mică de propagare a flăcării;

                  —

                  dacă se aprind, să ardă încet și să nu producă resturi de ardere sau picături de material topit.

            În plus, materialele combustibile să nu emane fumuri toxice în timpul combustiei.
      Utilizarea substanțelor chimice ignifuge ar trebui restrânsă la minimum. În cazul în care sunt utilizate substanțe ignifuge, toxicitatea acestora în timpul utilizării și la sfârșitul ciclului de viață nu ar trebui să pericliteze sănătatea utilizatorilor, a îngrijitorilor și starea mediului înconjurător.

         Proprietăți fizice și mecanice

         Pericole de imobilizare cauzate de spații și deschizături

      Paturile suspendate pentru sugari trebuie astfel proiectate și fabricate încât să se prevină imobilizarea capului, degetelor, membrelor, mâinilor și picioarelor copilului în orice tip de deschizături.

         Pericole cauzate de părți mobile

      Paturile suspendate pentru sugari trebuie să fie concepute astfel încât să prevină lovirea patului copilului de cadrul de susținere a patului sau de alte mobile din cameră din pricina mișcării laterale.
      Paturile suspendate trebuie concepute astfel încât să se limiteze rotația patului, de exemplu atunci când acesta este răsucit.
      Paturile suspendate trebuie să nu prezinte pericol (de exemplu, imobilizarea) pentru alți copii (de exemplu, pentru frați și surori) care ar putea veni în contact cu patul.

         Pericole de cădere

      Suportul și patul trebuie să fie suficient de stabile pentru a preveni înclinarea accidentală a patului suspendat, fapt care ar putea cauza căderea copilului. Paturile pentru sugari trebuie să rămână stabile atunci când copilul se mișcă în pat sau când patul se balansează în limita amplitudinii permise de dispozitivul de suspensie.
      Dispozitivul de atașare trebuie să nu se detașeze de bara de susținere sau de un alt dispozitiv asemănător.
      Dispozitivul de suspensie, inclusiv componentele acestuia, trebuie să suporte mișcările copilului în timpul utilizării.

         Pericolele de încurcare

      Pe patul suspendat pentru sugari nu trebuie să existe corzi sau panglici în care s-ar putea prinde gâtul copilului. Atunci când se află în patul suspendat, copiii trebuie să nu se poată încurca în corzile sau curelele dispozitivului de suspensie și de dispozitivul de ajustare.

         Pericolul înecării și al sufocării interne

      Paturile suspendate pentru sugari nu trebuie să conțină părți separate sau mici care să poată fi detașate de copii sau care să intre complet în gura copilului și să poată fi înghițite.
      Paturile suspendate pentru sugari nu trebuie să conțină părți mici care pot fi detașate de copii și care pot rămâne blocate în faringe sau în partea posterioară a cavității bucale. Materialul de umplutură trebuie să nu fie accesibil și să fie rezistent la presiunile previzibile exercitate de copii (inclusiv la mușcături).

         Pericole de sufocare externă

      Produsul nu trebuie să conțină abțibilduri de plastic care pot fi dezlipite de copii, nici alte tipuri de folii impermeabile care ar putea acoperi atât nasul, cât și gura.
      Este necesar ca ambalajul care conține articolele să nu constituie un risc de sufocare prin obstrucția căilor aeriene externe. Pentru a preveni riscul de sufocare, produsul trebuie să nu conțină o umplutură moale care ar putea să se muleze pe fața copilului sau să formeze excrescențe care ar putea obstrucționa căile respiratorii ale acestuia.

         Muchii periculoase

      Paturile suspendate pentru sugari nu trebuie să aibă muchii sau vârfuri ascuțite. Marginile accesibile și colțurile trebuie să fie rotunjite și șanfrenate.
      Produsul trebuie să nu conțină părți proeminente pe care copilul ar putea cădea și s-ar putea răni.
      Produsul trebuie să nu conțină puncte sau suprafețe proeminente care ar putea prezenta pericol de înțepare.

         Integritatea structurală

      Deformarea dispozitivului de suspensie și alunecarea dispozitivului de ajustare trebuie să fie limitate pentru a preveni căderea sau impacturile cu patul.
      Cusăturile și părțile decorative de pe paturile suspendate pentru sugari trebuie să nu poată fi slăbite atunci când sunt supuse unor presiuni mecanice ca urmare a utilizării previzibile de către copii și să nu prezinte riscul de imobilizare a membrelor, a capului și a degetelor.
      Mutarea greutății corpului copilului nu trebuie să creeze deschizături sau să modifice deschizăturile existente ducând astfel la prinderea degetelor, a mâinilor și a picioarelor.
      Pentru a preveni prăbușirea patului suspendat pentru sugari și ruperea părților componente ale acestuia (din suport, dispozitivul de atașare, dispozitivul de suspensie), fapt care poate provoca leziuni, paturile suspendate trebuie să suporte presiunea mecanică la care sunt supuse în timpul utilizării pe parcursul întregului ciclu de viață a produsului.

         Avertismente specifice articolului

      Avertismentele și instrucțiunile de utilizare trebuie să atragă atenția îngrijitorilor asupra faptului că montarea și ajustarea patului în condiții de siguranță necesită pricepere. Avertismentele trebuie să includă și următoarele mesaje:

                  —

                  copilul se poate răni în cazul în care amplitudinea mișcării de balansare a patului este excesivă (de exemplu, copilul se poate lovi de cadrul de susținere a patului sau patul se poate lovi de alte mobile);

                  —

                  paturile suspendate pentru copii pot prezenta riscuri pentru ceilalți copii;

                  —

                  alți copii ar putea prezenta riscuri suplimentare (de exemplu, încercând să se aplece peste pat);

                  —

                  paturile suplimentare trebuie instalate pe suprafețe plane;

                  —

                  utilizarea paturilor suspendate drept paturi de dormit pe timpul nopții trebuie descurajată;

                  —

                  paturile suspendate nu trebuie utilizate atunci când copilul este capabil să se ridice în genunchi sau în picioare fără ajutor. Trebuie indicată în mod clar grupa de vârstă (care nu trebuie depășească vârsta de 12 luni) potrivită pentru utilizarea acestui produs.

         Igienă

      Paturile suspendate pentru sugari trebuie să fie concepute și fabricate astfel încât să poată fi curățate corespunzător și cu ușurință pentru a evita riscul infectării sau al contaminării.

         CERINȚE SPECIFICE DE SIGURANȚĂ PENTRU PLĂPUMILE PENTRU COPII

      RISCURI: Principalele riscuri asociate produsului sunt sufocarea și hipotermia, asociate frecvent cu sindromul morții subite a sugarului.

         Cerințe de siguranță

      1.   Cerințe de siguranță generale

      Articolele trebuie să nu pună în pericol siguranța sau sănătatea copiilor atunci când sunt utilizate în conformitate cu destinația lor sau atunci când sunt utilizate în mod previzibil, ținând seama de comportamentul obișnuit al copiilor.
      Etichetele aplicate pe articole sau pe ambalajele acestora, precum și instrucțiunile de utilizare care le însoțesc, trebuie să atragă atenția îngrijitorilor asupra pericolelor inerente și riscurilor de vătămare legate de utilizarea articolelor și asupra modului de a le evita.
      2.   Cerințe de siguranță specifice

         Cerințe chimice

      Plăpumile pentru copii trebuie să fie conforme cu legislația UE.

         Proprietăți ignifuge și termice

      Plăpumile pentru copii trebuie să nu prezinte riscul de inflamabilitate în mediul înconjurător al copilului.
      Aceștia trebuie să fie realizați din materiale care să îndeplinească cel puțin una dintre următoarele condiții:

                  —

                  să nu ardă atunci când intră în contact direct cu flăcări sau scântei;

                  —

                  dacă se aprind, să ardă încet și cu o viteză mică de propagare a flăcării.

            În plus, materialele combustibile să nu emane fumuri toxice în timpul combustiei.
      Utilizarea substanțelor chimice ignifuge ar trebui restrânsă la minimum. În cazul în care sunt utilizate substanțe ignifuge, toxicitatea acestora în timpul utilizării și la sfârșitul ciclului de viață nu ar trebui să pericliteze sănătatea utilizatorilor, a îngrijitorilor și starea mediului înconjurător.

         Pericolul de hipertermie

      Avertismentele și instrucțiunile trebuie să atragă atenția îngrijitorilor asupra temperaturii din camera în care este utilizat produsul, pentru a preveni hipertermia.

         Proprietăți fizice și mecanice

         Pericole microbiologice

      Plăpumile pentru copii trebuie să nu prezinte niciun pericol microbiologic provocat de igiena insuficientă a materialului de origine animală.

         Pericole de imobilizare cauzate de spații și deschizături

      Cusăturile și părțile decorative de pe plăpumi trebuie să nu poată fi slăbite atunci când sunt supuse unor presiuni mecanice ca urmare a utilizării previzibile de către copii și să nu prezinte riscul de imobilizare (în special a degetelor).

         Pericolele de încurcare

      Plăpumile pentru copii trebuie să nu conțină corzi sau bucle în care s-ar putea prinde gâtul copilului.

         Pericolul înecării și al sufocării interne

      Plăpumile pentru copii nu trebuie să conțină părți separate sau mici care să poată fi detașate de copii sau care să intre complet în gura copilului și să poată fi înghițite. Plăpumile pentru copii nu trebuie să conțină părți mici care pot fi detașate de copii și care pot rămâne blocate în faringe sau în partea posterioară a cavității bucale. Materialul de umplutură nu trebuie să fie accesibil și să nu conțină nici un corp străin tare sau ascuțit precum particule de metal, cuie, ace și așchii. Umplutura trebuie să suporte, de asemenea, presiunea utilizării previzibile de către copii (inclusiv prin mușcare), luând în considerare posibilitatea ca fibrele să pătrundă printre cusături, precum și soliditatea cusăturilor.

         Pericole de sufocare externă

      Plăpumile pentru copii nu trebuie să conțină abțibilduri de plastic care pot fi dezlipite de copii, nici alte tipuri de folii impermeabile care pot acoperi atât nasul, cât și gura.
      Este necesar ca ambalajul care conține produsul să nu constituie un risc de sufocare prin obstrucția căilor aeriene externe.
      Copilul trebuie să poată respira și inhala suficient aer atunci când plapuma îi acoperă fața în timpul somnului.

         Avertismente specifice articolului

      Avertismentele și instrucțiunile de utilizare trebuie să atragă atenția îngrijitorilor asupra riscurilor grave de sufocare în cazul în care plăpumile sunt utilizate pentru copii mai mici de patru luni.
      Vârsta minimă recomandată pentru utilizare este de nouă luni.
      Trebuie furnizate, de asemenea, informații referitoare la dimensiunea patului în care trebuie utilizată plapuma.
      Trebuie furnizate, de asemenea, avertismente referitoare la temperatura camerei (a se vedea pericolul de hipertermie).

         Igienă

      Plăpumile pentru copii trebuie să fie concepute și fabricate astfel încât să poată fi curățate corespunzător și cu ușurință pentru a evita riscul infectării sau al contaminării. Produsul trebuie să îndeplinească această condiție și după spălarea conformă cu instrucțiunile fabricantului, iar culoarea acestuia trebuie să nu se impregneze pe pielea copilului atunci când acesta intră în contact cu produsul.

         CERINȚE SPECIFICE DE SIGURANȚĂ PENTRU SACII DE DORMIT PENTRU COPII

      RISCURI: Principalul risc asociat produsului este înecarea cu părți de dimensiuni mici și imobilizarea în interiorul sacului.

         Cerințe de siguranță

      1.   Cerințe de siguranță generale

      Articolele trebuie să nu pună în pericol siguranța sau sănătatea copiilor atunci când sunt utilizate în conformitate cu destinația lor sau atunci când sunt utilizate în mod previzibil, ținând seama de comportamentul obișnuit al copiilor.
      Etichetele aplicate pe articole sau pe ambalajele acestora, precum și instrucțiunile de utilizare care le însoțesc, trebuie să atragă atenția îngrijitorilor asupra pericolelor și riscurilor de vătămare inerente legate de utilizarea articolelor și asupra modului de a le evita.
      2.   Cerințe de siguranță specifice

         Cerințe chimice

      Sacii de dormit pentru copii trebuie să fie conformi cu legislația UE.

         Proprietăți ignifuge și termice

      Sacii de dormit pentru copii trebuie să nu prezinte riscul de inflamabilitate în mediul înconjurător al copilului.
      Aceștia trebuie să fie realizați din materiale care să îndeplinească cel puțin una dintre următoarele condiții:

                  —

                  să nu ardă atunci când intră în contact direct cu flăcări sau scântei;

                  —

                  dacă se aprind, să ardă încet și cu o viteză mică de propagare a flăcării.

            În plus, materialele combustibile trebuie să nu emane fumuri toxice în timpul combustiei.
      Utilizarea substanțelor chimice ignifuge ar trebui restrânsă la minimum. În cazul în care sunt utilizate substanțe ignifuge, toxicitatea acestora în timpul utilizării și la sfârșitul ciclului de viață nu ar trebui să pericliteze sănătatea utilizatorilor, a îngrijitorilor și starea mediului înconjurător.

         Pericolul de hipertermie

      Avertismentele și instrucțiunile trebuie să atragă atenția îngrijitorilor asupra temperaturii din camera în care este utilizat produsul, pentru a preveni hipertermia.

         Proprietăți fizice și mecanice

         Pericole de imobilizare cauzate de spații și deschizături

      Cusăturile și părțile decorative de pe sacii de dormit trebuie să nu poată fi slăbite atunci când sunt supuse unor presiuni mecanice ca urmare a utilizării previzibile de către copii și să nu prezinte riscul de imobilizare (în special a degetelor). De asemenea, dimensiunea deschizăturilor pentru gât și pentru brațe trebuie să împiedice alunecarea copilului în interiorul sacului.

         Integritatea structurală

      Dispozitivele de închidere a sacului trebuie să fie sigure, astfel încât să împiedice alunecarea copilului în interiorul sacului. Cusăturile și dispozitivele de închidere trebuie să rămână stabile după spălarea conformă cu instrucțiunile fabricantului.

         Pericolele de încurcare

      Pe sacii de dormit trebuie să nu existe corzi sau bucle în care s-ar putea prinde gâtul copilului.

         Pericolul înecării și al sufocării interne

      Sacii de dormit pentru copii nu trebuie să conțină părți separate sau mici care să poată fi detașate de copii sau care să intre complet în gura copilului și să poată fi înghițite. Sacii de dormit pentru copii nu trebuie să conțină părți mici care pot fi detașate de copii și care pot rămâne blocate în faringe sau în partea posterioară a cavității bucale. Materialul de umplutură trebuie să nu fie accesibil și trebuie să suporte presiunea utilizării previzibile de către copii (inclusiv prin mușcare), luând în considerare posibilitatea ca fibrele să pătrundă printre cusături, precum și soliditatea cusăturilor.

         Pericole de sufocare externă

      Sacii de dormit pentru copii nu trebuie să conțină abțibilduri de plastic care pot fi dezlipite de copii, nici alte tipuri de folii impermeabile care pot acoperi atât nasul, cât și gura.
      Este necesar ca ambalajul care conține produsul să nu constituie un risc de sufocare prin obstrucția căilor aeriene externe.
      Copilul trebuie să poată respira atunci când sacul de dormit îi acoperă fața în timpul somnului.

         Muchii periculoase

      Sacii de dormit pentru copii nu trebuie să aibă muchii sau vârfuri ascuțite.

         Avertismente specifice pentru articol

      Avertismentele și instrucțiunile trebuie să îi sfătuiască pe îngrijitori să aleagă sacul de dormit recomandat pentru vârsta și înălțimea copilului.
      Trebuie furnizate, de asemenea, avertismente referitoare la temperatura camerei (a se vedea pericolul de hipertermie).

         Igienă

      Sacii de dormit pentru copii trebuie să fie concepute și fabricate astfel încât să poată fi curățate corespunzător și cu ușurință pentru a evita riscul infectării sau al contaminării. Produsul trebuie să îndeplinească această condiție și după spălarea conformă cu instrucțiunile fabricantului, iar culoarea acestuia trebuie să nu se impregneze pe pielea copilului atunci când acesta intră în contact cu produsul.